Pallejà 0 : 3 Europa | Futfem.cat
Pallejà 0:3 Europa
Segona 2018/19 | Jornada 18
Municipal - 17.02.2019 17:00
Siegrist (16')
Farreras (18')
Joanna Vega (90')
La victòria local es resisteix
Per MARIA MESTRES | Foto TOMáS RUBIA
Optimisme a dues bandes
El Pallejà buscarà la primera victòria com a local davant un Europa amb ganes de seguir sumant
Copa Catalunya 2015 0-1 Segona 2015/16 2-0 Copa Catalunya 2016 5-0 Segona 2016/17 1-1 Segona 2017/18 3-1 Segona 2018/19 0-3
J14 3-5 J15 2-0 J16 0-2 J17 2-1 J18 0-3
4 18 1 1 16 10 45 -35
J14 3-5
J16 0-2
J14 2-0 J15 2-1 J16 2-0 J17 5-0 J18 0-3
24 18 8 0 10 31 27 4
J17 5-0
Gols a favor 10 31
Gols en contra 45 27
FOTOGALERIA: Seagull-Pallejà (J.17)
El Seagull compleix contra un Pallejà ordenat
Les líders no abaixen la guàrdia
El Barça B torna a l'elit
Nova oportunitat per ser protagonistes
Sensacions positives, tot i la derrota
FOTOGALERIA: Europa-Mallorca Toppfotball (J.17)
Un altre 'déjà vu' per començar a creure
Toni Camacho s'enfronta al 'seu' Sant Gabriel
16-02-2019 || 11:43
16.02.2019 || 11:43
El Pallejà rep l'Europa amb la vista posada en puntuar. Des de fa 10 jornades que les del Baix Llobregat encadenen derrotes, cosa que fa que ocupin la penúltima posició amb 4 punts. No obstant això, els darrers tres partits han estat davant equips que pugnen per l'ascens com el Seagull (2-1), el Barça B (0-2), o el Zaragoza (2-0). Per la seva banda, les 'escapulades' són novenes amb 21 punts, a la darrera jornada van golejar 5-0 el Mallorca Toppfotball després de perdre els duels davant Sant Gabriel (2-1) i Collerense (2-0).
Carlota Benet serà l'única jugadora que per part de l'equip local que es perdrà el duel. Les baixes del conjunt gracienc són Clara de Clemente, Eybis Medina, Ari Sáez, Laia Castilla i 'Nani' Haces que encara estan en procés de recuperació.
El tècnic del quadre roig-i-negre, Víctor Toriijos, admet que jugaran davant un rival conegut: «És gran rival, el coneixem bé, porta una temporada irregular pedró el que esperem és que mostrin la seva millor versió». Per tal de poder sumar els tres punts, Torrijos destaca jugar amb personalitat: «És una bona prova de foc per saber com estem realment després de jugar davant els millors conjunts de la categoria durant les darreres tres setmanes». Els ànims al vestidor són alts i l'entrenador de l'equip roig-i-negre es mostra optimista: «Tenim la moral molt alta, amb ganes de puntuar per primera vegada a casa. Queden 9 jornades i tenim moltes coses encara per demostrar. Encarem el partit amb màxima il·lusió, i jo personalment amb màxima confiança en què el grup competirà de la primera a l'última pilota».
Per la seva banda, l'entrenador del conjunt barceloní, Toni Camacho, valora la situació del conjunt local: «Des del relleu a la baqueta són un altre equip. Estan competint bé tots els partits, no estan sumant punts però no deixen de ser un rival complicat i a més el seu camp». Pel que fa a les claus de la victòria, Camacho destaca aprofitar les ocasions: «Confiem a continuar ratxa d'abans de l'aturada. Hem de ser capaces d'estar concentrades a les accions a pilota aturada de les quals elles en treuen molt profit, a més, hem de millorar la pressió després d'una pèrdua amunt. A nivell ofensiu, caldrà superar la línia de pressió avançada i en bloc que plantejarà el Pallejà, estar encertades en la presa de decisions i a l'última passada». «A nivell anímic, venim de guanyar el Mallorca Toppfotball de manera solvent i sobretot amb un bon joc col·lectiu. També volem deixar la porteria a 0 com el dia del Seagull i seguir amb confiança, sense relaxar-nos però amb l'ambició màxima d'aconseguir els 3 punts», assegura l'entrenador 'escapulat'.
En l'últim enfrontament entre tots dos quadres, jugat al Nou Sardenya, va acabar amb victòria per 2-0 de les locals. El primer gol, obra de Clara de Clemente, no va arribar fins a l'hora de joc i al cap de 6 minuts, Pili Porta va sentenciar el resultat.
Etiquetes SegonaEuropaPallejà
L'Europa torna a guanyar davant un Pallejà que malgrat els esforços, no ha pogut decantar la balança
17-02-2019 || 20:10
17.02.2019 || 20:10
L'Europa aconsegueix una victòria còmoda al camp del Pallejà, on al conjunt local se li resisteix la victòria. Les visitants han trigat un quart d'hora en obrir el marcador, ha estat Maria Siegrist després d'una jugada assajada de falta. Poc després, Maria Farreras situava el 2-0 després d'un mal refús de la central que ha propiciat que la jugadora 'escapulada' encares un 1 contra 1 amb la portera. Al darrer minut de joc, Joanna Vega ha sentenciat el resultat després d'un córner servit en curt. Amb aquesta derrota, el Pallejà no aixeca el cap i es manté penúltim amb 4 punts mentre que el conjunt 'escapulat' segueix novè amb 24 punts.
L'entrenador del quadre local, Víctor Torrijos, creu que el resultat ha estat excessiu: «No hem fet mal partit, és per això que el resultat em sembla voluminós. Hem tingut períodes molt bons on hem dominat». A l'hora de valorar els fets que han decantat la balança cap al conjunt barceloní, Torrijos, el situa en «errors puntuals», i ho explica: «Hem comès dos de molt greus a la primera part que ens han costat gols. El primer, en no cobrir bé una jugadora en un llançament de falta, i el segon, després que la central rellisqués i afavorís un 1 contra 1 amb la portera».
De cara a preparar el proper duel, el tècnic de l'equip roig-i-negre assegura que: «Caldrà evitar errades individuals, i seguir jugant amb intensitat». « A nivell anímic, la derrota ens ha fet mal, teníem i seguim tenint unes expectatives altes, ja que les nostres jugadores ho mereixen per com treballen, i seguim amb les mateixes ganes i il·lusió», assegura Torrijos.
El tècnic de l'Europa, Toni Camacho, valora les claus de la victòria: «A nivell defensiu hem estat bé, igual que amb les accions a pilota aturada. Hem jugat amb intensitat i concentració i les poques ocasions que hem tingut les hem aconseguit convertir». Pel que fa al resultat, Camacho remarca que se suma «una altra victòria» i que s'ha aconseguit «deixar la porteria a zero» en «un resultat còmode». «Hem de seguir treballant totes com a equip, concentrades i sense concedir espais, i d'aquesta manera poder afrontar el proper duel amb una ratxa positiva, ja que les jugadores estan confiades i amb seguretat». La pròxima jornada, les gracienques rebran un AEM en molt bona forma, mentre que les del Baix Llobregat visitaran el Sant Gabriel.